Eco Park Syariah Tankayo

jmpl
Tan Kayo Eco Park adolah kawasan wisata alam jo rekreasi yang balokasi di Jorong Padang Laweh, Nagari Malalo, Kecamatan Batipuah Selatan, Kabupaten Tanah Datar, Sumatera Barat, Indonesia. Objek wisata iko talatak di tapi Danau Singkarak dangan konsep wisata syariah sarato fasilitas keluarga yang langkok.

 Sijarah 
Tan Kayo Eco Park mulai dibangun pado awal tahun 2022 dan dibukak untuak umum manjalang patangahan tahun tasabuik. Pangambangan kawasan iko dilakuan malalui kolaborasi antaro pangalola, masyarakaik lokal jo pamarintahan nagari, dangan tujuan maningkekan ekonomi masyarakaik sarato manghadirkan destinasi wisata alam yang mamadai di kawasan Danau Singkarak.
jmpl

 Lokasi 
Tan Kayo Eco Park talatak di tapi Danau Singkarak, tapeknyo di Jorong Padang Laweh, Nagari Malalo. Lataknyo dapek diakses sakitar 20-30 minik dari Padang Panjang atau Batusangkar, dan sakiatar 39 km dari Bukittinggi. Kawasan iko talatak di dataran randah pasisia danau sahinggo punyo panorama lanskap aia danau jo pabukikan sakuliliang.

 Konsep dan fasilitas 
jmpl
Objek wisata iko menerapkan konsep syariah, tamasuak area ibadah yang mudah diakses, aturan bapakaian yang labiah santun, sarato pengawasan untuak mamastikan kenyamanan pangunjuang kaluarga jo pasangan yang manginap. Tan Kayo manawarkan baragam fasilitas jo aktivitas, antaro lain, Panginapan tasadio cottage / villa / glamping jo fasilitas bantuak AC, TV, kamar mandi, dan fasilitas modern lainnyo. Wahana jo rekreasi kolam ranang, area bamain anak, arena bebek aia/parahu di danau, wahana aia, jalur trekking atau bakuliliang alam, sarato arena foto / spot instagramable. Kuliner jo kafe, tasadio kafe atau restoran jo menu khas lokal, mamungkinkan pangunjuang manikmati makanan sambia mancaliak suasana danau. Konsep syariah Eco Park iko manerapkan aturan tatantu bagi pangunjuang bantuak kabijakan bapakaian sopan, panggunoan musola jo fasilitas ibadah, tarutamo untuak tamu yang manginap.

 Rujuakan 

Kategori:WikiJalajah